Napsugár Bábszínház

A kakaska krajcárkái
2025-05-28 10:00 - 11:00, 2025-05-27 10:00 - 11:00, 2025-05-26 10:00 - 11:00, 2025-05-19 10:00 - 11:00, 2025-05-16 10:00 - 11:00, 2025-05-15 10:00 - 11:00, 2025-05-14 10:00 - 11:00, 2025-05-13 10:00 - 11:00 (Europe/Budapest) and 8 more dates | Napsugár Bábszínház, Színház terem, Gyulai út, Békéscsaba, 16655874-2-04, 5600
Előadásunk a román népmesék világába kalauzol bennünket, oly módon, hogy közben mindvégig otthon érezzük magunkat. Hogy miért? Mert a népmesék határokat átívelő, mélységes igazság-világába csöppentünk, ahol emberi természetünkre legvalódibb mivoltában ismerhetünk rá. Ráadásul úgy, hogy közben nevetünk, dalolunk, rigmusokat faragunk, és minduntalan ráismerünk magyar népmeséink alapmotívumaira is. Nem meglepő, hiszen az egymás mellett élő nemzetek gyakran átveszik egymástól kultúráik elemeit. És a legalapvetőbb szembenállások mindenhol ugyanazok: a jó és a gonosz, a hamis és igaz, az értékes és értéktelen. Ion Creangă, a román irodalom legnagyobb mesemondójaként, a népi lélek ismerőjeként válogatta és hagyományozta a már gyermekként megismert történeteket, akár nálunk, magyaroknál Benedek Elek.

A kakaska krajcárkáiért – igazságáért – folytatott kalandsorozata, kitartása és győzelme minden bizonnyal a legpozitívabb emberi minőségek oldalára állítják az érző gyermeki lelket.

Előadásunkban paravános játékként láthatjuk a darabot, melyben hagyományos, kesztyűs bábok játsszák a főszerepet – ahogyan annak idején szüleink is megszerették a bábszínházat.

A mesét Farkas Wellmann Éva fordította, dolgozta át és alkalmazta bábszínpadra

Zeneszerző: Lovas Gábor

Tervezte: Lenkefi Deák Réka

Az ötletgazda és játékmester Soós Emőke

Az előadást 4 éves kortól ajánljuk.

Rászedett ördögök
2025-05-27 11:00 - 12:00 | Marosvásárhely, Ariel Ifjúsági és Gyermekszínház, Marosvásárhely, Romania
Marosvásárhely, Ariel Ifjúsági és Gyermekszínház

https://napsugarbabszinhaz.hu/raszedett-ordogok/

Badu mama gyermekei
2025-05-25 16:00 - 17:00
A Temesvári Állami Csíky Gergely Színház Stúdiójának vendégelőadása

Dina Velikovszkaja About a Mother című animációs filmje alapján

Játsszák: Balló Helga, Lukács-György Szilárd, Maria Leca, Mihály Csongor, Becsey-Imreh Noémi, Vass Richárd

Díszlet- és jelmeztervező: Grosschmid Erik

Zeneszerző: Kiss Erzsi

Dramaturg: Nagy Orsolya

Rendező: Varsányi Péter

Ügyelő: Makkai Zoltán

Egyszer volt, hol nem volt, volt egyszer egy aprócska falu a távoli Afrika kellős közepén. Ott élt egy anya három kisfiával. Nagyon szegények voltak, nem volt semmijük. Azaz valamijük mégiscsak volt: az anya gyönyörű, ébenfekete haja, ami olyan hosszúra nőtt, hogy a falu egyik szélétől a másikig ért. Ez a haj minden szorult helyzetből kihúzta őket: ha megéheztek, hálónak használták, ha unatkoztak, ugróköteleztek vele, ha eleredt eső, egyszerűen beálltak alá. Hanem a három fiú egy nap megnőtt, és elindult szerencsét próbálni…” Vajon bármeddig elér értük az anyai haj?

A Badu mama gyermekei című előadás az önzetlen, önfeláldozó szeretetről mesél, illetve arra a kérdésre keresi a választ: hogyan lehet jól szeretni? Badu Mama szembesül azzal, hogy szeretete fojtogató lehet gyermekei számára, a három fiúnak pedig rá kell jönnie, hogy az otthontól, a szülőktől való elszakadás nem jelenti azok megtagadását, és hogy bizonyos élethelyzetekben merniük kell a szülő segítségét kérni. Másrészt a három fiú eltérő sorsa kiválóan érzékelteti, milyen globális folyamatok működtetik a földünket, milyen hatással vannak egymás életére az egymástól földrajzi és szociális értelemben is távol álló emberek. Anélkül, hogy bármi sejtelmük lenne róla, a három fiú élete újra és újra keresztezi egymást – akár egy hajfonat tincsei.

A nonverbális előadást 5 év fölötti nézőinknek ajánljuk.

SEMMI
2025-05-21 10:00 - 11:00, 2025-05-20 14:00 - 15:00, 2025-05-20 10:00 - 11:00, 2025-05-16 19:00 - 20:00 | Napsugár Bábszínház, Stúdió, Gyulai út, Békéscsaba, 16655874-2-04, 5600
Janne Teller regénye nem tartozik a könnyű témájú darabok közé.

Egy kamasz, Pierre Anthon felül egy szilvafára, és miközben galád módon dobálja, köpködi és riogatja osztálytársait az iskolába vezető úton, elültet egy gondolatot a fejükben. Mind közül talán ez a legveszélyesebb és leginkább végzetes cselekedete a regényben, még akkor is, ha Janne Teller dán írónő valóban fordulatosra szabta eredetiben 2010-ben, magyarul egy évvel később megjelent kamaszregényét, amelynek címe egyszerűen csak annyi, hogy Semmi. A Semmi nem pusztán egy történet, vagyis történetként nagyon egyszerű. Valódi tartalommal az tölti meg, ahogyan mi értelmezzük – ez teszi annyira veszélyessé, mint Pierre Anthon szavait a történetben szereplő gyerekek értelmezése.

Janne Teller regénye alapján írta és rendezte: Márkó Eszter

Fordította: Weyer Szilvia

Játéktér: Szabó Anna

Zene: Lovas Gábor

Játssza: Biró Gyula

Az előadás a Nodiska Aps, Copenhagen (www.nordiska.dk) engedélyével a Proscenium Szerzői Ügynökség Kft. közvetítésével jött létre.

A kakaska krajcárkái
2025-05-20 10:00 - 11:00
ÚJKÍGYÓS, PETŐFI SÁNDOR MŰVELŐDÉSI HÁZ

Előadásunk a román népmesék világába kalauzol bennünket, oly módon, hogy közben mindvégig otthon érezzük magunkat. Hogy miért? Mert a népmesék határokat átívelő, mélységes igazság-világába csöppentünk, ahol emberi természetünkre legvalódibb mivoltában ismerhetünk rá. Ráadásul úgy, hogy közben nevetünk, dalolunk, rigmusokat faragunk, és minduntalan ráismerünk magyar népmeséink alapmotívumaira is. Nem meglepő, hiszen az egymás mellett élő nemzetek gyakran átveszik egymástól kultúráik elemeit. És a legalapvetőbb szembenállások mindenhol ugyanazok: a jó és a gonosz, a hamis és igaz, az értékes és értéktelen. Ion Creangă, a román irodalom legnagyobb mesemondójaként, a népi lélek ismerőjeként válogatta és hagyományozta a már gyermekként megismert történeteket, akár nálunk, magyaroknál Benedek Elek.

A kakaska krajcárkáiért – igazságáért – folytatott kalandsorozata, kitartása és győzelme minden bizonnyal a legpozitívabb emberi minőségek oldalára állítják az érző gyermeki lelket.

Előadásunkban paravános játékként láthatjuk a darabot, melyben hagyományos, kesztyűs bábok játsszák a főszerepet – ahogyan annak idején szüleink is megszerették a bábszínházat.

A mesét Farkas Wellmann Éva fordította, dolgozta át és alkalmazta bábszínpadra

Zeneszerző: Lovas Gábor

Tervezte: Lenkefi Deák Réka

Az ötletgazda és játékmester Soós Emőke

Az előadást 4 éves kortól ajánljuk.

Pöttöm pöttyön pöttyös pötty
2025-03-23 16:00 - 17:00 | Lóvasút, Zugligeti út 64., 1121 Budapest
BUDAPEST, Lóvasút

Színes pöttyös párnákból hogyan lesz elefánt, oroszlán, zsiráf, egér és még sok-sok állat?

Varázslatos manókezek gyúrják, csavarják, forgatják, míg újabb és újabb meglepetés-állat kerül ki színes kuckójukból. Különböző hangszerek szólalnak meg egy-egy állat karakteréhez igazodva. Ritmusjáték, taps és tánc, szórakoztató átváltozások teszik színessé a figurák megjelenését. Izgalmas tárgyjáték a legkisebbeknek.

Az előadást 0-4 éves korig ajánljuk!

Játsszák: Biró Gyula, Czumbil Emőke/Soós Emőke, Czumbil Örs

Zene: Lovas Gábor

Tervező: L. Deák Réka

Rendezte: Csortán Zsóka

János vitéz
2025-03-11 14:00 - 15:00 | Napsugár Bábszínház, Színház terem, Gyulai út, Békéscsaba, 16655874-2-04, 5600
Ariel Ifjúsági és Gyermekszínház vendégelőadása, Marosvásárhely

Előadja:SZABÓ DÁNIELZenészek:Cseke PéterDull JánosGönczy Katalin

Homokanimáció: Cakó FerencZeneszerző: Kovács KárolyTervező: Barabás Olga, Iszlai Erika

Rendező: BARABÁS OLGAKi ne ismerné az árva pársztorlegény, Kukorica Jancsi történetét, akit a sors elszakít szerelmétől, és akiből világhíres dalia, János vitéz lesz? De akárhány kaland és hősi küzdelem várja őt vándorútján, János vitéz mégsem felejti el Iluska iránti szerelmét – míg végül Tündérországban, az örök boldogság hazájában újra meg nem találja őt.A Petőfi Sándor születésének 200. évfordulója alkalmából készült előadásban a teljes mű elhangzik, élő zene és vetített homokanimáció kíséretében.

Az előadást 10 éven felülieknek ajánljuk!

Láthatatlan jóbarát
2025-03-07 10:00 - 11:00, 2025-03-06 10:00 - 11:00, 2025-03-05 10:00 - 11:00, 2025-03-04 10:00 - 11:00, 2025-03-03 10:00 - 11:00 | Napsugár Bábszínház, Színház terem, Gyulai út, Békéscsaba, Select an option…, 5600
A jó barát szövetséges, félszavakból is ért téged, együtt nevet veled, nála otthon érzed magad, mindig számíthatsz rá, ha baj van. De mi van akkor, ha ez a barát csak a képzeletünkben létezik? Mondjuk, egy unikornis… Akit csak te látsz… Aki csak rád figyel…Aki ott terem, ha szükséged van rá!Történetünk egy ilyen barátságról mesél, egy embergyerek és egy Unikornis között! Előadásunk kevés szóval, a zene, az animáció eszközeivel viszi el a nézőket a fantázia birodalmába!

Tervező: Rófusz KingaZene: Kiss Erzsi

A zeneszerző alkotótársai: Pápai István, Dudás ZsomborZenei felvétel, keverés, mastering: Pápai István

Rendező: Bartal Kiss Rita

Játszák: Soós Emőke, Gyarmati Éva, Czumbil Emőke, Berndt Richárd

4 éves kortól ajánljuk!
